經數: 一七三三

經名: 華嚴經探玄記卷第二

頁數: 一三一

上              欄

得稱最. 今就至極名最正覺. 下以九門

別顯如1來成正覺之義. 謂於如來一法界身

隨緣顯現有三重三業. 初有三門. 明平等

三業自在攝生. 二其身遍坐下明攝生三業

成益非虛. 三悉能普現下明成益三業卽用

歸知. 就初中先明身業. 於中有二. 初句

明平等身業. 次普入下辨攝生身業. 又上句

顯深下句明廣. 又上明不卽三世. 故云平

等. 下辨不離三世. 故云普入. 又初不變義.

後隨緣義. 又初體. 後用. 又了謂照了. 三世法

者顯前一切法也. 平等者一了知過未等

於現在. 故云平等. 此約俗境. 二了知三世

遷流之法泯歸一實無三之異. 故云平等.

此約眞境. 文意在此. 斯則不住事而入理

也. 普入等者是不住理而隨事也. 又前則

不壞事而顯理. 理而非事. 後則不乖理而

隨事. 事而非理. 理事鎔融二而不二無障無

□. 二句顯示與餘功德作依止義是身義

次明平等語業妙音遍至者明如來圓音如

緣起性遍一切處而亦不壞別別詮表. 若

由等遍失其音曲. 則圓非音. 若由音曲

乖其普遍. 則音非圓. 今則不壞曲而等遍.

不動遍而差韻. 是謂如來圓音. 非是心識

思量境界. 如虛空有五種義. 似佛圓音故

以爲喩. 一周遍義. 譬佛圓音周遍法界

無處不至. 猶如目連遠尋佛聲不得涯

畔. 二平等義. 謂空雖普遍體□無二. 肉佛

圓音平等一味. 三無□義. 謂此虛空無所障

□. 譬佛圓音隨根生熟聞與不聞俱無障

中      欄

□. 四對現義. 謂一切衆生皆謂虛空對其

前而空無現前. 圓音亦爾. 隨種種機別別

獨聞而音無彼此. 五含受義. 謂此虛空*苞

含容受諸色法故. 圓音亦爾. 含攝所詮諸

法義故. 餘義如下性起品說. 下意業中二.

先明平等意業. 等心下明攝生意業. 又初理

後量. 又先智後悲. 又二利無住緣. 相融無

二相故. 又平等法相猶是佛智遊履之所故

云行處. 如空者喩此行平等之法. 又以境

智相如能所俱泯如空無□故. 一味故普遍

故含攝故有用故. 又或唯境如空. 或唯智. 或

俱. 或不俱. 思以准之. 又釋. 佛果戒等功德

稱同眞性. 故云平等. 唯佛智所知故云智

行處. 然無分限故如虛空. 佛地論第四云.

如契經言. 乃至所有施設譬喩喩諸如來

所有功德. 一切皆是謗諸如來. 唯除一喩.

謂虛空喩. 如來戒等無量功德同虛空故. 乃

至廣說. 下句等心隨順衆生者有四義. 一無

思益物故云等心. 二等被圓敎. 三等授極

果. 四等達其性不□攝化. 此則是前如空

之德堪以攝生. 故云隨順. 上來平等三業

竟  第二攝生三業成益不虛. 於中初一句

總標就機. 謂其身遍坐具三業故. 一切道

場者有三類. 一遍一切須彌山界. 二遍一

切樹形等界. 三遍一切塵道. 重重如帝網

界. 故下文云. 是虛遮那佛常轉法輪處. 又

下結通皆依此文. 別中初二句先明意業. 一

攝生意業. 謂了知根器故云悉知一切等

也. 二明成益不虛. 謂以慧日破衆生癡闇

下              欄

故云智慧日等. 次有三句明身業. 一依土

現身故云悉能等. 二依身放光. 一光體通

三際故云三世光. 二光照三世境亦云三

世光. 皆從智慧大海中出故云智海光明.

所照機境熟故名淨. 2無量光明者光攝眷

屬. 又亦多故無量. 又照淨顯深. 無量明廣.

次二句明語業. 初明實敎無改動故云不

壞. 二明敎所依因故云以力無畏等. 以者

由也. 此卽望前爲因義. 又以猶用也. 用此

力等開方便門. 敎化衆生成此權敎. 是故

望後權敎亦是所依. 又自在力光者通用無

□該於權實. 成益三業竟. 第三用歸如中

先明身業. 謂雖普現多處卽用同體. 故

云如空. 而無來去以普遍故. 不動故. 起信

論云. 雖起大用而亦無有用相可得. 此則

用而常寂也. 次二句明意業. 一遣妄. 二順

眞. 又初會性永無. 二實相不滅. 又前了其

不有. 後證其不無. 中邊論云. 無二有. 此無

是二名空相. 斯之謂也. 又此亦是釋成前

義. 謂何因普現而無來去. 釋云. 以了達無

性何以去來而是無性. 以彼去來順平等

故. 順平等之大用無明闇盡名一切光明.

不失大用故云普現諸佛所行. 下一句明

語業. 諸佛世界者諸所遍處也. 不思議音者

所順多繁故云不思. 此上三三業. 各一總二

別. 又初總餘二別. 又三三九爲別. 最正覺

爲總. 同異成壞準思可見. 智正覺竟

大段第二明衆生世間圓滿. 於中先總料簡.

後釋本文. 初中略作十門分別  一明衆

經數: 一七三三

經名: 華嚴經探玄記卷第二

頁數: 一三二

上              欄

數   二新舊   三定器   四世出世   五界

趣   六諸乘   七權實  八位地    九表法

十因果. 初衆數者. 謂此初會有五十五衆. 始

從普賢至摩[&FFFF]#衆爲三十四類. 後從善海

還至普賢爲十八衆. 牒前總爲五十二衆.

海慧內衆幷新集十方及勝音衆. 牒前總爲

五十五衆

第二會中有新舊二衆. 牒前總爲五十七

衆. 三四二會各有天王菩薩二衆. 牒前總

爲六十一衆. 第五會中昇天品內有五十二

衆及雲集一衆. 第六會有同生異生二衆. 及

第七會一衆. 牒前總爲一百一十七衆. 第八

會中菩薩聲聞及天王三衆牒前則爲一百

二十衆. 於中一一或以十佛世界塵數爲

量. 如是等皆無分齊. 然此第八會旣[&FFFF]#同

時互相融成一法界大會. 卽知一一會中各

有一百二十衆無分齊相. 此且約此一世界

八會中說. 若通十方虛空法界一切世界皆

各有此無邊衆會. 相入重重如帝網無盡. 卽

不可說不可說也. 是謂華嚴海會之衆數

二諸會新舊者. 或唯舊無新如六七. 二會或

唯新無舊如三四五三會. 或亦新亦舊如初

二八三會. 餘意各如下文集衆中說   三定

器者1汎論列衆有三義. 一是當機. 二是影

響. 三是寄法. 今此通三也  四世出世者有

四義. 或俱是世間以時中顯現故. 又三世間

中是一故. 或俱出世. 如其行德非世攝故.

或亦世亦出世. 由具前二義故. 又隨相論

初普賢等是出世. 餘是世故. 或非世非出世.

中              欄

以是出出世攝故. 是故此衆通其三位具

斯四句也  五界趣者. 於三界中除無色

天. 以隨相寄法非殊勝故. 若仁王經亦有

無色天等. 五趣中除地獄衆. 以彼極苦寄

相顯法亦非勝故. 若方等陀羅尼經亦有

此衆. 又無人王衆. 以相顯非奇故. 或菩薩

卽人衆也. 或唯列王衆. 如後十八衆說. 以

表法自在故. 或通王臣. 如此三十四衆中

說. 以具主伴故   六諸乘者. 大智論云. 若

小乘經初唯列聲聞衆. 若大乘經初具列菩

薩聲聞二衆. 義准若一乘經初唯列菩薩. 所

以知者彼論以大品等爲共敎. 別指華嚴

爲不共敎. 以不與聲聞共說故. 又此上三

門各有二說. 初中二者. 一若爲成小敎得

小果等唯列聲聞. 此是愚法小乘. 如阿含

等經說. 二爲□小乘顯所被機. 唯列聲聞.

是大乘□心敎. 如金剛般若經初辨. 二具二

衆中亦二. 一或先列聲聞後列菩薩. 此通

始終頓三敎. 如淨名等經辨. 二或先列菩

薩後列聲聞. 此通頓敎及同敎. 如羅摩伽

經惟樓王經和休經等辨. 三唯列菩薩中亦

二. 一雖唯列菩薩主伴不具. 是同敎一乘.

如十一面經等辨. 二若主伴具足卽別敎一

乘. 如此經說

七權實者. 若約三乘佛居此娑婆界. 雜衆

是實. 以實報生故. 菩薩是權. 方便現故. 如

經云. 彼諸菩薩隱其無量自在力等. 或菩薩

是實以地前菩薩猶生此土故. 雜衆是權

依大集經□是他方大菩薩等權形所作故.

下              欄

若佛居淨土菩薩唯實. 實報生故. 雜衆是化

非實有故. 攝論云. 受用土中實無此等衆

生. 欲令淨土不空故. 化作如是雜類衆生.

若一乘中佛在此華藏界菩薩雜衆或□是

實. 以是海印定現實德攝故. 或俱是權以

隨緣而現故. 餘義思准   八明其位者. 若

約三乘此普賢等皆是十地已上菩薩. 彼神

王等多分□是隨類生攝. 卽是八地已上. 若

一乘中如緣起際諸位皆齊. 是故一人具五

位位位皆遍收. 准之   九表法者. 若三乘中

但寄人顯法. 仍人非是法. 若一乘中此等

諸人□是法界緣起法門. 又此一衆卽通三

世間. 以或作河池井泉水等國土身故. 餘

可知  十因果者. 若三乘但是因位. 若一乘

中或皆是因. 以未是佛故. 或俱是果. 以[&FFFF]#

是佛海印中現故. 又乘解脫力入佛海故.

或通因果. 由前二義故. 或俱非. 以離性平

等故. [&FFFF]#如下歎德中說   次釋文者. 一一

衆中皆有四種圓滿. 一數圓滿. 謂先擧數

等. 二行圓滿. 謂列名等. 以名依行立故. 三

德圓滿. 謂歎德等. 四供養圓滿. 如下三業供

養等. 於此衆圓滿中有二. 先明外衆. 後海

慧下明其內衆. 就外衆中亦二. 先列三十

四衆具前三種圓滿. 後攝爲十八衆顯第

四供養圓滿. 問前列中以普賢爲首摩醯爲

終後興供中何故反此. 答古德釋云. 初從

下向上. 表進行增微. 後從上向下. 表尊

位次第. 此釋難用. 豈令普賢最爲卑劣. 今

釋前則從近向遠. 表依本起末. 後從遠向

經數: 一七三三

經名: 華嚴經探玄記卷第二

頁數: 一三三

上              欄

近. 明尋末歸本. 良以本末無二遠近不殊.

二文互擧無障□也. 就前中二. 先辨同生.

後明異生. 或以聲聞爲1同菩薩神等[&FFFF]#爲

異生. 此約小乘. 以約相明同故. 如同坐

等. 或以出家菩薩及聲聞等爲同. 餘[&FFFF]#爲

異. 此約始敎. 或以菩薩爲同. 聲聞等爲

異. 此約終敎. 或唯地上菩薩爲同. 以同證

法性故. 餘悉爲異. 或八地以上爲同. 以俱

純熟純無2流故. 此二通始終二敎. 或唯菩

薩爲同. 以通諸位故. 神天等爲異. 是法界

別德故. 或菩薩神等俱是同. 以法界無二

故. 或俱異. 以法界差別故. 此約一乘辨.

就同生內. 初數圓滿中. 大者有八義. 一數

大謂十刹塵等也. 二德大謂3位具一乘法界

德故. 三作業大謂救衆生極重苦故. 四敬

大謂天王等大人所敬故. 五勝大謂一切衆

中最殊勝故. 六行大謂修二利六位行故.

七願大謂十種大願十盡句故. 八時大謂三

無數劫或無量僧祇而修行故. 菩薩者依佛

地論及無性攝論等總有三釋. 一云菩提此

云覺. 是所心也. 薩□此云有情. 是所度也.

從境爲名. 義言若從心稱應言悲智. 二菩

提如前. 薩□是能心. 謂心菩提之有情也.

此約人法爲名. 亦是心境爲目. 三菩提如

前. 薩□此云勇猛. 謂有志能. 於大菩提勇

猛心故. 又智論云. 薩□或云衆生. 或云大

心. 卽是上二義也. 俱者謂傳法菩薩與之俱

聞故. 如來與之俱說故. 又智論云. 一處一時

一心一戒一見4道解脫是名爲共. 共猶俱

中              欄

也. 第二行圓滿中. 菩薩名雜者有二意. 一爲

顯下[&FFFF]#細等雜世界故. 二以此衆通八會

序故. 德周法界曰普. 至順調善曰賢. 智

論名遍吉也. 此中同名普者以圓遍故. 次

名月者德淸□故. 次名王者德自在故. 次名

光者了闇用故. 次堅固德故. 次德獨出故.

次演淸□敎故. 次德明尊故. 智論云. 問菩

薩甚多何以列少. 答菩薩無量說不可盡. 若

都列者文字難載. 復次菩薩不過二種. 所

謂在家出家. 此方他方. 在家謂[&FFFF]#陀羅等. 出

家謂妙德等. 此方謂慈氏等他方謂觀音等.

若說此二當知一切都以攝盡. 解云. 此約

娑婆世界說. 就華藏衆如文可知  第三

歎德圓滿中二. 先約人. 後約法. 初中友者

德齊也. 卽顯因果無二也. 此文有二意. 一

擧佛顯德. 如云欲觀其人先觀其友等.

二何故集此. 以是友故. 相成故. 俗書云. 同

志曰友也. 此中善友有三義. 一過己義如

善財5進友.  二德齊義以是朋友故. 三少劣

義以普賢等名第二尊導故. 二約法中初

一句總. 此一切菩薩皆悉成就無邊功德. 深

廣如海. 十相准之. 下別辨中二. 先成就

自分功德. 後無上智願下成就勝進功德. 然

此二分通說有七重. 一約一行生熟分. 二

約二行如施行已成後修戒等. 三約二利

以. 四就行位. 以得位爲勝進. 五約比

證以分. 六約二位. 謂前位已成爲自分. 趣

向後位爲勝進. 七就因果. 因成自分. 入果

勝進. 今此文中正就末後兼通可知. 就自

下              欄

分中成就九種功德. 一6成行滿功德2謂無

處無時而不見. 行施等8七度故云諸度普

照. 二成慧眼功德. 以何義令此度行而得

圓遍. 以淨慧眼如彼三際而等觀故. 云慧

眼等也. 三成深定功德. 謂依何得此慧眼.

以依深定發故. 此中有三義. 一於定不

味故云淨. 定發勝慧故云明. 二9處於定

純熟入出無□故云明淨. 如下文東方入正

受西方三昧起等. 三頓入多定令一攝一

切故云具足明淨. 下文云. 如入微塵數諸

三昧一三昧生塵等定也. 上來三句明自

利行. 四成妙辯功德. 謂巧能說彼難說之

法故稱辯才. 卽下四十無□等. 以一言說

一切名廣. 所說皆玄曰深. 此深及廣悉無

崖無底故云無盡. 五成普曜功德. 以佛功

德身光普現照曜群機故. 六成調化功德.

謂善巧了知衆生心器. 卽心行稠林也. 稱根

授法. 調令離障伏使入法故云如應調伏.

上三句卽三業化他行也. 七成就眞智功德.

以金剛智普照一切差別境界. 悉同一味

平等法性. 八成量智功德. 以廣大之慧明

達深智所知之境. 無不周盡故云靡不明

達也. 上二句明智照二諦德. 此上八句約

行顯德. 九成攝位功德. 此有二義. 一攝前

諸行入信等五位之中. 二隨在一位卽攝

前後一切諸位. 此二亦有二. 一約相入明

攝. 二約相卽明攝. 如前十門處准之. 此

從十信滿心已去諸位10見此相攝. 是故下

賢首品中. 信滿之處卽具一切位乃至佛果

經數: 一七三三

經名: 華嚴經探玄記卷第二

頁數: 一三四

上              欄

等. 是此義也. 上來自分竟   第二勝進入果

中二. 初十句明體德圓滿. 二遍遊下六句顯

妙用自在

前中成於佛果十種功德. 一得佛智願德無

上者. 佛果無加故. 智謂大智. 卽四智十智

等. 願謂大願. 卽自體無障□願. 大智已成. 大

願已滿. [&FFFF]#皆現今成滿已訖. 非是當成故

云皆已成滿. 二具佛密敎德. 此有二義. 一

言不盡理名□密敎. 以非了義故. 二微妙

難解非下位能測故. 名密敎. 以是深廣故.

此中據後說. 何者深. 謂言卽不言故. 何者

廣. 謂不言之言周法界故. 下文□子如聾等

是也. 此深廣敎唯佛所有. 今此菩薩具足同

佛故名也. 三得佛果法德. 謂十八不共等果

位功德. 望下皆名不共. 佛佛相望名爲共

法. 非是與菩薩共故云佛共法也. 四同

果位德. 此有四義. 一同佛行者謂大悲行

故. 二同佛地者得佛十地. 謂毘盧遮那智

藏大海地等. 三同佛德者得佛無邊福智

德故. 四同佛力者得十力故. 又得十種大

力等如不思品說. 五三昧自在德. 此有二

義. 一出入自在故. 二相攝自在故. 上五句得

佛自利德. 六機感現形德. 謂機感繁多故云

生海. 圓身普應故云應現. 如經云應以佛

身得度者卽現佛身等. 七隨行攝生德. 謂

隨其根行授與法門令增正行故云建立.

前句現身. 此句說法. 此二句得佛化生德.

八巧證法海德. 謂緣起法深廣繁奧苞含如

海巧達其際故云善入. 九入海□轉德. 謂

中              欄

善入緣起陀羅尼門. 令一攝一切故云□

轉總持也. 十果海充身德. 謂由於緣起法

海巧□轉故. 令佛無邊功德法海皆悉攝取

充滿己身. 是故皆得佛果功德意由此也.

下文云. 菩薩於因緣和合中自在. 乃至能隨

意示現於佛身. 此之謂也. 第二妙用自在中

有六. 一遍遊諸刹用. 此窮世界海. 二出生

願海用. 謂由此願力入國土海. 又前句遊

他佛刹. 此句願嚴自土. 三三達圓明用. 以未

來難知是故偏. 擧. 理實1通三. 可知. 四歷事

供養用. 五願海深廣用. 故云普賢願也. 六

化物智圓用. 故云於衆生智滿也. 同生衆

竟  第二異生衆中先辨金剛力土衆. 以[&FFFF]#

佛近故先列也. 表佛德緣起不壞相故. 衆

行所依如金剛際故. 卽行眷屬餘衆亦然. 歎

德中八句. 初一句總明本願侍佛. 後七句別

顯其德. 前中若三乘敎中. 八地已上方乃現

形. 2顯[&FFFF]#. 已前密[&FFFF]#. 一乘中. 信滿已去[&FFFF]#顯

[&FFFF]#. 如下賢首明法二品說. 又隨心心義爲

願. 要契至誠爲誓. 下別中二. 先內德圓滿.

後無量神力下外用普周. 前中三句. 初願行

具. 二福智淨. 三大定深. 外用中四句. 一力同

果遍. 二大小重入. 三身出衆表無大衆畏

也. 四隨類巧現. 皆如緣起際准之. 第三道

場神者. 在樹下近故次列之耳. 歎德中略

擧往因. 如下善財第十□向知識處說. 又

守護道場. 如寶□等. 又道場之神此依主

釋. 或道場卽神持業釋. 一乘通二釋. 以[&FFFF]#

法門故. 三乘唯依主. 人法別故. 下諸神名二

下              欄

釋準之. 第四龍居上蔭覆義故. 云嚴法堂.

如下普光堂龍所造等. 第五地神居下. 運載

義多現女身. 如堅牢等. 第六樹神居中. 建

立義德樹高情故喜也. 第七藥神是對治義.

法藥遣惑是悲門也. 第八穀神是資持義. 育

養黎元令喜故也. 如后稷等社公(云云)

第九河神是流潤義. 德中勤是流義. 益是潤

義. 第十海神是具德義. 如下十相等. 德中

以法同事可知. 第十一火神是成熟義. 照明

義. 焚燒義. 除闇義. 初二成二嚴. 後二滅二

障准之. 第十二風神是聚散義. 如風災爲

散風輪持聚等. 散惑聚德可知. 又3卽令

衆生身不分散. 皆是法界緣起舍那風神力

也. 又內風有五種. 一息風. 出入息從4臍輪

起. 二消風. 向下消食. 三持風. 令人行健. 四

災風. 令人成病. 五力風. 人將死解人支節

臨死人面有五色風. 入地獄者黑色. 生畜

者靑色. 餓鬼黃色. 兼以舌出. 生人面如常

色. 生天鮮華色. 精光可愛. 第十三空神有

七義. 一無邊. 二無□. 三一味. 四含攝. 五顯

示. 六離染. 七堅固. 前五名中准後二德中彰.

第十四主方神是顯示義. 謂顯示方隅令達

迷向正故云善照. 照猶示也. 第十五主夜

神是助成義. 非正時故. 或闇夜中導引衆

生. 如下夜天等准之. 第十六主晝神是正

修義. 是正時故. 故云信樂正法. 又是明飾義

故云莊嚴. 第十七阿修羅新爲阿素洛. 依

婆沙名非天. 佛地論說天趣攝. 多5作諂詐

無天實行故名非天. 如世惡行名曰非人.

經數: 一七三三

經名: 華嚴經探玄記卷第二

頁數: 一三五

上              欄

或名非端正. 或名不酒. 於大海中作酒不

成等(云云). 或云毘摩之母本從天生故云劣

天. 阿含經云. 劫初成時光音天來海中洗

浴. 水觸其身失精在水. 遂成肉卵. 經八

千歲乃生一女. 身若須彌. 有九百九十九

頭. 頭有千眼. 有九百九十九口. 口有四牙.

牙上出火. 猶如1霹靂. 二十四手. 九百九十

九脚. 在海色戱水精入身生一肉2卵. 經八

千歲生毘摩質多. 身有3九頭. 頭有千眼.

口中出水. 有九百九十九手. 有其八脚. 其

形四倍大須彌山. 純食□泥及以[&FFFF]#根. 又多

與天諍. 廣如正法念經說也. 然修羅有五

住處. 一地上衆相山中. 如下文說. 二須彌

山北下入大海二萬一千由旬. 修羅王名羅

[&FFFF]#. 此云障□. 能以手障日月等領無量衆.

三從此下更過二萬一千由旬王名勇健.

亦領多衆. 四復過二萬一千由旬王名華

□. 亦領諸衆. 五復過是數王名毘摩質多.

此云響高. 是舍脂父身如五須彌山. 與天

帝戰時. 發自海底4揚聲大叫云. 我是毘

摩質多. 我是毘摩質多. 時閻色山岳一時震

動. 亦名穴居. 謂彼中有光明城. 於中住故.

或天趣攝. 如上佛地論. 或依毘曇鬼趣攝.

以諂曲所覆故. 或依正法念經鬼畜攝. 以

羅[&FFFF]#是師子兒等故. 或依伽陀經天鬼畜

攝. 由上說故. 故唯有五道. 若分六道善中

上中下配天人修羅. 惡中三品配下三塗可

知. 依智論其羅[&FFFF]#阿修羅王是大菩薩. 第

十八迦留羅新名揭路5[&FFFF]#. 此云妙翅鳥. 鳥

中              欄

翅有種種寶色莊嚴. 非但金6色. 依海龍王

經其鳥兩翅相去三百三十六萬里. 閻色提

止容一足. 依涅槃經此鳥能食消龍魚七寶

等. 唯除金剛. 以不能令消故. 又食應命

終龍. 又過去受三歸者不食. 袈裟縷繫者

亦不食. 又依增一經四生金翅中如*卵生

鳥. 從鐵叉樹下入海取*卵生龍. 水猶未合

還至本樹上食之. 若向胎生龍鳥身卽死.

若胎生鳥得取胎*卵龍不得餘二. 若濕生

鳥得取三生龍不得取化生龍. 若化生鳥

得取四生龍. 又日別食一大龍王五百小龍.

□四天下周而復始次第食之. 命欲終時

諸龍吐毒不復能食. 飢火所燒聳翅直下

至風輪際. 爲風所吹還復上來. 往還七返.

無處停足. 遂至金剛輪山頂上命終. 以食

諸龍身肉毒氣發火自焚. 難陀龍王恐燒

寶山降雨滅火. □如車軸身肉消散. 唯有

心在. 大如人□. 純靑[&FFFF]#璃色. 輪王得之用

爲珠寶. 帝釋得之爲□中珠. 又下文云. 菩

薩金翅王生死大海中. 搏撮天人龍安置涅

槃岸. 此之謂也. 第十九緊那羅新云緊捺洛.

此云歌神. 能唱歌詠. 作樂. 雜心入畜生道

攝. 亦名疑神. 謂是畜生道攝. 形貌似人. 面

極端正. 頂上有一角人見生疑. 不知爲人

爲鬼爲畜. 故云疑也. 第二十摩[&FFFF]#羅伽新

名[&FFFF]#呼洛迦. 此云大腹. 亦云大[&FFFF]#. 又名腹

行神. 能護法故. 能除疑也. 第二十一鳩槃

□. 依正法華經名厭7媚鬼. □人精氣等.

亦名冬瓜鬼. 王名毘樓勒. 此云增長. 主是

下              欄

南方. 天王領二部鬼. 一名鳩槃□. 二名□

□多. 從所領爲名. 第二十二鬼神王是北

方毘沙門. 此云多聞. 亦是所領爲名. 以

攝諸惡鬼不令損惱衆生故云懃護也.

第二十三月是淸□義. 如下文菩薩淸□月

等. 二敷發義. 如敷發蓮華等. 如文發寶

心等是也. 又依俱舍論月去地四萬由旬.

廣五十由旬. 以水精白銀合爲兩面. □轉

相影故有虧盈. 依8長阿含經其城正方一

千九百六十里. 高亦爾. 9二分. 一分天金作.

一分琉璃作. 王座二十里以遙看似圓. 天壽

五百歲. 子孫相襲一劫. 第二十四日廣五十

一由旬. 其城正方二千四十里. 高亦爾. 宮城

純金七寶瑩飾. 王座二十里. 壽命子孫同月

天. 以風持故繞須彌山四面. 上日月天子

俱是四天王左右初天所攝. [&FFFF]#是道力隨緣

殊形異現. 德中初句自利. 後句利他. 如日

有成10就義饒益義. 又依寶性論11說曰有

四義. 一破闇如慧. 二照現如智. 三輪淨如

解脫. 四上三不相離如同法界也. 第二十

五□利此云三十三天. 三十三天者. 佛地論

第五云. 妙高山四面各有八大天王. 帝釋居

中故有三十三也. 若具應云釋迦提婆因

陀羅. 此云能天主. 依三法度經此中天子

身長一由旬. 衣長二由旬. 廣一由旬. 重六銖.

壽一千歲. 德中具二利可知. 第二十六夜

摩此云時天. 以時華開合辯晝夜故名也.

佛地論云. 謂此中隨時受樂故名時分. 此

天身長二由旬. 衣長四由旬. 12廣二由旬. 重

經數: 一七三三

經名: 華嚴經探玄記卷第二

頁數: 一三六

上              欄

三銖. 壽二千歲. 德中自分勝進可知. 第二十

1七新名[&FFFF]#史多. 此云喜足. 佛地論云. 後身

菩薩於彼敎化. 多修喜足行故云喜足. 依

長阿含經身長四由旬. 衣長八由旬. 廣四由

旬. 衣重一銖. 半食甘露. 壽四千歲. 德中慧定

可知. 第二十八化樂者. 佛地論名樂變化

天. 樂自變化作諸樂具. 以自娛樂也. 又自

化樂具還自受用不2犯他. 故名善化. 亦

名化樂. 依三法度經身長八由旬. 衣長十六

由旬. 廣八由旬. 衣重一銖. 食甘露. 壽八千歲.

德中二利. 第二十九他化自在者. 佛地論令

他化作諸樂具. 顯己自在故名也. 依三法

度經身衣壽命過前一倍. 准之. 德中入法

自在也. 第三3十梵者. 新4名離欲染故. 淨

中之極5名離欲也. 佛地論離欲寂靜故6名

梵. 身者衆也. 依長阿含於梵衆中以梵音

語故名也. 天者自在義. 光明義. 淨義. 依智

論天有三. 一人天. 謂帝王. 二生天. 謂欲色

天. 三淨天. 謂佛菩薩等第一義天也. 尸棄此

云火色. 或云火頂. 以火災至此故. 若修上

禪卽生此天. 於梵衆中發大梵音諸天各

自謂. 唯共我語. 於大千界最得自在. 顔如

童子. 身白銀色. 長半由旬. 衣金色衣. 非男

非女. 禪悅爲食. 壽一劫. 此依長阿含辨. 德

中四句. 一以何度. 二何所度. 三何所除. 四

成何德. 如文可知. 初禪大小等於欲界一

7千四天下. 一千初禪始等二禪. 二禪爲火

災頂. 一千二禪殆等三禪. 三禪爲水災頂.

一千三禪殆等四禪. 四禪爲風災頂. 又梵摩

中              欄

此云寂靜淸淨潔. 皆得亦云梵潔. 又尸棄者

火災頂初禪主. 又云持□(云云). 第三十一光

音者. 依智論第二禪通名光音. 彼天語時.

口出淨光無邊. 身長二由旬. 壽二劫. 又爲

初禪火光發音. 引攝令生此天故名也. 德

中慧定可知. 第三十二遍淨者. 以三禪中

離喜故. 身心遍淨. 依長阿含以上方便生

此天王. 名淨智. 四臂持風輪御金翅鳥. 德

中以此是樂位故. 令得眞性廣樂也. 第三

十三果實者. 以第四禪是世間善果中最勝

故. 亦名廣果也. 德中以是不動位故入性

寂也. 第三十四摩醯首羅者. 依智論此云

大自在天. 有八臂三眼騎大白牛. 知大千

界雨□數. 以於大千界8中最極自在更無

過故立名也. 又依智論第9一云. 第四禪

有八種. 五種是阿那含住處. 10是淨居. 三種

是凡聖共居. 過八處有十住菩薩住處. 亦

名淨居. 號大自在天王. 由此當知. 淨居之

11名有四種. 一約報純淨. 此通凡聖. 二約

德過凡. 此唯那含等. 三約因. 如云有十住

菩薩. 十住菩薩卽是十地. 十地中是第十地

攝12報果也. 四13約果. 謂此中有三乘中報身

淨土等. 故立此名也. 又准智論八天外更

有別十住菩薩天也  第三歎德. 此文有二

釋. 一但顯此衆德. 二通辨上來異生衆德.

便卽釋疑. 疑云前普賢同生同在果海. 此異

生衆旣雜類卑末. 如何亦在果海中攝. 釋

如文中. 初二句總標. 謂內修離相外預勝

流故. 在緣起果海中也. 下別辨中二. 初擧

下              欄

其德. 後所以下釋同果海. 前中二. 初一句

外化普周. 次內德盈滿. 盈滿中四. 初三業殊

勝. 二同佛所乘. 三斷德離染. 四照燭眞14源.

初中先身成妙色. 二意善安住. 三語辯不

傾. 此中初離不15勘說. 故在衆不傾. 後離

不能答. 故難無能壞. 所以具此勝三業者

由佛所乘常現前故. 所以佛乘得現前者

由離二障故. 所以得離此二障者由[&FFFF]#

勝緣故. 是故入佛海也. 此卽以後釋前.

又義以前釋後. 謂由具此勝三業故佛乘

現前. 佛乘現前故得離二障. 離二障故得

見佛法界身. 是故得在衆數. 以若具障者

視日尙失眼光. 肉得見佛. 如下如盲等. 又

斷德中二句. 初習種全滅. 後句正使久除. 文

可見. 釋同中二. 初果能攝因. 二因能入果.

初中二. 先徵. 次釋. 徵意所以此衆同在佛

海16中耶. 釋意以佛成彼故不別也. 於中

有三. 一擧佛爲行緣. 二種種因緣下明依

緣成行. 三各隨下結行屬緣. 前中三句. 一

往時. 二往行. 縮爲物集善根. 二成行中有

五句. 初一句令得三賢位. 二一句證地位.

三逮得下明17八地已上位. 四皆悉下成法

雲位. 五具足者結總也. 二結行屬緣中. 初各

隨得出結行也. 悉由等者屬緣也. 是故在果

海中也. 二因能入果者. 謂乘解脫等卽乘

因入果故. 乘別入總故. 乘門入海故. 如

下文中十種解脫九世相卽. 乘此力故得因

果圓18滿同一際也. 是故於佛果海中法門

悉得自在. 下文歎法門卽是其事. 若三乘

經數: 一七三三

經名: 華嚴經探玄記卷第二

頁數: 一三七

上              欄

則不得如此. 以事異故. 師弟別故    自下

大段第二. 供養圓滿. 從遠向近辨十八衆

中. 前三十四內於四天中略擧南北. 具列

諸神. 今此興供之中從道場神至摩[&FFFF]#羅

伽. 略此十八具顯四王. 何故爾耶. 釋云. 以

前龍等屬西方攝. 餘類多分東方所收. 由

此二類所領多故. 分王從衆. 略彼二王具

顯十八. 今此欲明上首[&FFFF]#佛攝衆從王. 東

西收盡. 是故略彼十八加列二王. 以南北

所領文中不廣不類東西故無開合. 是故

三十四中略[&FFFF]#十八唯有十六. 復加二王

故成十八. 於中前則先同後異. 今乃先異後

同. 何故爾者. 謂前表依本起末. 今明攝末

歸本. 又異生中前則先劣後勝. 今乃先勝後

劣. 何故爾者. 謂前表法增微. 今顯尊位次

第. 又釋. 此等[&FFFF]#顯法界緣起逆順自在無障

無□總合爲一大法界衆. 故作是說. 旣云

興供. 何故不列諸事供耶. 釋事供非奇不

足顯勝. 經云諸供養中法供養最. 是故唯

顯法供養耳. 若爾何故下文海慧及新集衆

皆列事供. 釋海慧等衆從座中出復持事

供. 爲顯奇故他方客衆各從本土. 持彼事

供. 不類此等常隨之衆. 如釋迦身以舍利

弗等爲常隨1之衆. 但以修行化人作法供

養. 亦更不辨餘事供等. 此舍那身眷屬亦

爾. 於中各入法門洞達自在爲意業供. 說

偈[&FFFF]#佛爲語業供. 在會虔敬爲身業供. 又

夫論法供有其二種. 一順敎修行. 得法自

在. 二[&FFFF]#*揚顯發法化傳通. 今此三業具斯

中              欄

二行. 文中有二. 初有一句總標. 故云各於

佛法門而得自在. 下別辨中二. 初十七衆各

一法門自在者. 分總成別名爲異生. 後普

賢一人一切法門自在者. 攝別成總攬異歸

普名爲同生. 是故二衆同一緣起思之. 文中

十八衆卽爲十八段. 一一各二. 先長行得法.

是經家序列. 後偈頌[&FFFF]#嘆. 是當時文也  就

初首羅衆內十天得法中. 初明體用. 體中法

界空境也. 寂靜證也. 用中方便者善巧應機.

光明者覺照成益. 法門者法有三義. 謂自性

軌則及對智也. 門有四義. 一標別義如此門

非彼等. 二通智遊入義. 三收入義一切入一

以一爲門. 四通出義於一門中能出一切

不窮盡故. 此法卽門持業釋也. 法界2虛空

等卽法門亦持業. 下諸門[&FFFF]#准此知之. 此等

[&FFFF]#是法界緣起佛境界中差別法門. 然此諸衆

各洞一門入佛海內. 屬佛別德. 故稱自在.

又於此一門攝一切門. 作用無盡故名自

在. 下[&FFFF]#准之. 二一切法者境也. 普遊者智

也. 又初敎後義. 頌存後釋也. 三不生滅是

法身. 方便是色身. 又初證道. 後敎道. 又不生

滅者有十義. 一眞理離有爲相. 故3不生不

滅. 二非有爲故不生. 是無爲故不滅. 三不守

性故不生. 不改性故不滅. 四不變故不生. 隨

緣故不滅(此上約圓成)五緣起無性故不生. 緣起

不失故不滅. 六緣起不失故不生. 以理性不

現也. 緣起無性故不滅. 以理性顯故. 七由

緣起故不可生滅取也(此上約依他)八由情執

無理故無可生滅也. 九所執故不生. 是無

下              欄

相觀境故不滅(此上約所執)上來約境. 方便者上

諸道理巧現於機也. 十不住世間故不生.

不同凡夫. 不住涅槃故不滅. 不同二乘.

以不生有方便故. 不住涅槃也. 以不滅

有方便故. 不住世間也. 若不爾者異凡應

同小. 異小應同凡. 由方便故得雙異也.

此上十義總別無二. 以六相鎔融思準之.

四巧智深廣難測故. 光者除闇故. 遊者昇入

故. 五依普門禪故云一切也. 見法界理佛

故. 滅惑故. 生起無量樂也. 六染分可怖轉

滅故. 淨分寂靜轉現故. 遊是證也. 七境界者

分齊也. 化用遍故. 不起者不作也. 用而□寂

故. 八妙絶三際故. 又佛德應機而無往返.

九眞理寂靜是佛所緣境也. 十佛多方便是

衆生所緣故也. 此十法門中初門爲總. 餘九

爲別. 同異成壞准可知之. 頌中先生起. 以

佛力者顯非自力. 觀自衆者示普攝故. 顯

同說故. 何故偈[&FFFF]#者. 地論云. 少字攝多義

故. 諸[&FFFF]#歎者多以偈頌故. 又頌有四種. 一

數字頌. 謂依梵本三十二字爲一頌. 不問

長行及偈. 二伽陀頌. 此云諷頌. 或云直頌.

謂不頌長行也. 三祇夜頌. 此云應頌. 謂應

重頌長行法也. 四□陀南頌. 此云集施. 謂

以少言含攝多義云集. 用以施人令易

受持故. 云集施. 此上三種頌. 或七言或五

4言四言三言. 如處世界如虛空爲三言也.

皆以四句爲一頌. 此中當第三重頌之偈

也. 下文諸頌准之. 偈中二十行四句成偈.

總有十偈. 一偈頌前一法門. 問此欲歎佛.

經數: 一七三三

經名: 華嚴經探玄記卷第二

頁數: 一三八

上              欄

何故頌己法門. 答此衆旣1是佛海印中現屬

佛別德故. 頌己法卽是歎佛. 2以佛德玄

妙非餘所知. 若非佛德無以顯佛故. 智論

第十二云. 唯佛應供養佛. 餘人不知佛德.

如說智人能敬智. 智論則智喜. 智人能知

智. 如蛇知蛇足. 頌中初頌頌初法門. 初三

句頌體後一句頌用. 前中初一句頌境. 次

二句頌證. 或身滿法界. 或法界滿身融故

也. 心寂故無取. 境寂故無起. 又初句頌上

法界. 次句頌虛空. 次句頌寂靜. 下句頌方

便. 二頌中初二句頌上一切法. 次一句頌上

普遊. 下句結天名也. 三中初一句頌上不

生滅. 證道. 次二句頌上方便. 敎道. 初句身

方便. 後句口方便. 下句約天. 明得法自在

立名也. 四中初二句頌上方便智海. 次一句

頌上光. 下句頌遊及結人得法. 五中初三句

頌上禪無量樂事. 下一句頌普起及樂名. 六

中初句頌上癡畏. 次句頌遊靜. 次句頌轉.

謂照除也. 下句結人得法. 七中初二句頌無

量境界. 次一句頌不起. 下句結法屬人. 八

中初二句頌上一切法. 次一句頌不來去. 下

句結法屬人. 九中初三句頌佛境寂靜. 下句

結法屬人. 十中初三句頌無量境界. 無量

境界有三. 一時無量. 上句顯之. 二境界無

量. 謂菩提及衆生次句顯之. 三善巧無量. 下

句顯*之. 下句結人得法二第四禪果實天

有八. 一觀物根興法雲注法雨以3逗前

根也. 二妙色者現身故方便者說法故. 此二

是能應也. 念者念持法故. 觀者觀色身故.

中              欄

此是所應機也. 由此念滅癡成淨. 三見如

因陀羅網土. 由緣起無性故. 四入緣起陀

羅尼. 一門中卽攝圓融法界. 故云普門也.

五不轉愛者自留惑故. 轉他衆生受生之愛

令永滅也. 又令他滅惑不於三界處生. 六

一切世間境者器及衆生也. 佛入中說法而

□住寂故云不思議也. 七會二空. 顯二諦.

衆生及法者擧人法也. 出要者會眞空也.

八令機證眞源入果海故也. 頌中有十九

偈. 有二. 初十七頌前法門. 後二擧因總歎.

前中初二偈頌初法門中. 初偈歎佛德深

頌上能觀. 後偈頌上法雲開潤根欲. 二中亦

二偈. 初偈頌妙色方便. 後偈頌念觀. 三亦二

偈. 初偈巧現眞理. 後依理現事. 因陀羅網

通理事故. 四亦二偈. 初頌普門現法界身.

後顯法界法. 五有三偈. 初偈斷德攝生轉

滅惑業苦也. 次偈轉顯福智等也. 然各通

因陀羅. 後偈結法屬人. 方便卽是不轉愛也.

前長行中但有初偈中事應知. 六二偈. 初

頌上入一切世間境界. 後偈中三句頌不思

議. 下句結法屬人. 七二偈. 初偈頌上衆生

出要令知無我以顯俗諦. 後偈頌一切法

出要令知無我以顯眞諦. 八二偈. 頌上受

化者入佛境界法門. 初一以果就機. 後一

攝機入果. 後二偈中. 初一擧因成德. 後一

對機顯用. 又釋. 此偈逆次頌前法門. 初二

頌末後. 次二頌第七. 次二超頌第二. 次二

超頌第四. 次三頌第三. 次二[&FFFF]#頌第六. 次二

[&FFFF]#頌第五. 後四頌第一. [&FFFF]#可知. 以是任放

下              欄

辯才說不待次故也   三第三禪遍淨天有

七. 一觀諸衆生三品善根令增長故. 又釋.

如觀城門首所聞佛名善根□子不見等.

二一切有者一切世界也. 佛於中出覺悟衆

生照現諸法故云覺照也. 三總持於心具

文義故. 宣之於說具四辯故. 四佛出希[&FFFF]#

故生樂. 出已除難故云解脫. 五衆生卽如.

順緣起際顯德無窮故生歡喜. 六初化菩薩

勝用也. 次德相備. 後入無盡順極體. [&FFFF]#是一

乘別敎法耳. 七苦衆生是所救. 慈悲是能救.

智者不取相故. 滿者化德具故. 成彼益故.

頌中十一. 初一頌初法門. 前長行擧所觀.

今顯能觀之德故也. 又釋. 初二句能觀謂佛

智無□普遍也. 次一句明善根難知是佛境

界. 下句結人得法. 二有四偈. 初二頌上處

有及照. 於中初一明依體起用. 後一明

用歸體. 後二頌4上覺義. 於中初一開迷顯

覺. 後一明覺超情. 三一頌. 初二句頌持. 次

一句頌辯下句結法屬人. 四一頌. 初二句

頌樂佛出. 後二句頌解脫. 五一頌. 初二句

頌衆生甚深法. 後二句頌生歡喜. 以見理

功德故. 六一頌. 初二句頌上化菩薩. 後二

句頌上功德周備入無盡也. 七二5頌初二

句頌所救. 後二句頌能救及智. 謂見淨是

智也. 下一頌明滿. 謂初二句化身滿. 後二句

化業滿  四第二禪光音天衆有十. 初寂靜

6處者. 一理靜. 二事靜. 三田靜滅苦亦三. 一

性滅. 二智滅. 三福滅. 下頌中但有田及福

也. 二中初斷德. 心淨性淨故. 離垢治淨故. 寶

經數: 一七三三

經名: 華嚴經探玄記卷第二

頁數: 一三九

上              欄

性論云. 一自性淨. 二無垢淨. 次智德. 謂廣修

等也. 又心淨是器離垢是緣. 德海是依緣所

修也. 頌中存後釋. 三有二釋. 一長短相卽.

以時劫如如故. 二自在位與不自在位德優

劣故. 四有三釋. 一云世間生住滅種種者是

1染緣起. 淸淨者卽染性淨. 性淨之德故云

功德. 一云是淨法緣起但簡眞如. 故云世間

生等. 簡染過患. 故云淨功德. 一云世間是處

也. 生住滅是佛出及住滅等多門益物滅染

成淨故2也. 下頌中存後釋. 但以義通故兼

餘釋也. 五一生菩薩能供中極是故. 就彼顯

廣說也. 如下百萬3億等准之. 六得自在陀

羅尼力. 一念能多受. 一念能多說. 七場處佛出

名莊嚴. 八神足卽功德. 又神足是能益. 功德

是所益成相. 九福智深廣與機爲境. 十願力

功德力. 是因位願行卽能持也. 喜藏是果卽

所持也. 喜是大智. 智體含攝故名藏. 頌中十

偈各頌一法. 初偈頌依靜田生福滅苦. 二

中初中頌離垢行緣. 次句頌心淨行器. 次句

頌所成德海. 下句結法屬人. 莊嚴卽是妙

雜光也. 三中初句顯方便廣故次句顯多劫

修故. 次句性無□故. 由此方便一念出生

多劫功德名方便門. 法主音卽是自在音故

結人得法也. 四中初三句頌世間生住滅.

卽佛興世等故. 下句滅癡頌淨功德. 勝念結

天名也. 五中初句田廣. 次句能供養. 次句供

益廣. 總頌上菩薩在兜率廣說供也. 下句

結法屬人. 六中初三句頌於一劫說地義.

下句頌能一念受說. 以得心自在故. 七中

中              欄

初句能嚴. 次二句現莊嚴相. 下句結名. 八

中初二句頌無盡神足. 上句體. 下句用. 下二

句頌益成功德海. 上句令得地前六根淨.

下句令至地上甚深法. 亦是結人名. 九中

初二句頌功德海. 上句慧. 下句福. 次句頌

境界. 下句結法屬人. 十中初二句頌過去

佛功德力. 次一句頌願力. 下句頌所持喜藏.

卽所成果也  第五初禪梵天衆有十. 初從

眞起應名照現法. 應不異眞名入不思.

以卽寂爲照不可寂思. 卽照爲寂不可

照思. 二一切禪等觀者是法身理. 以此是禪

中平等觀境故. 寂靜善住者妙智證契也. 三

初本智照法. 後後智巧化. 又刹塵法海名諸

法不思. 一音演說塵劫不盡名入方便. 偈中

4有後釋. 四佛音圓應名妙音海. 齊均普契

名平等度入. 五5柔根者攝取. 剛强者伏取.

然此方便佛身中現故名最勝. 六佛身普應.

諸刹中現名能起住. 語業普周. 淨音說法名

分別法. 七無邊三業巧化衆生. 八法離情

計名淨相. 妙智善證名住寂行. 九過未無

來去. 現6世無所依. 又生無從來. 滅無所

去. 住無依止. 於此觀心名爲勇猛. 十隨有

一行. 卽皆普照無盡法海. 頌中八偈. 前七各

頌一. 初中初半頌照現諸法. 後半頌入不

思議. 二中初半頌禪等觀. 後半頌寂靜善

住. 7復卽下句結法屬人. 三中初句頌照諸

法不思. 次二句頌入方便. 下一句結法屬

人. 四中初三句頌妙音聲海. 下句頌平等

度入. 亦是結也. 五中初半頌攝伏. 後半頌

下                      欄

最勝. 六中初三句頌一切刹能起安住. 謂現

身也. 下句頌分別諸法. 謂淨音說法故也. 七

中初半頌無量方便. 卽三業輪也. 後半頌化

衆生. 謂自在照機故. 八中初半頌住寂行.

後半頌諸法淨相. 後二法門略無頌. 又釋總

在第八頌中. 謂初句頌第八法門. 次句頌

第十. 次句頌第九. 下句結名. 樂是第九名.

音是第十名  第六他化天衆有十. 初中衆

生有二藏. 一煩惱藏化令轉盡. 二如來藏化

令轉現. 此二不二. 和合融通故得化益也.

二令衆生得大涅槃樂. 三知機巧益. 四分

別衆生有三性義. 又佛爲衆生一音顯析

廣大法海. 偈中存後釋. 五慈念覆機. 慧眼

觀察. 六大慈十力碎慢8高山. 七應念攝化.

八普念諸佛妙盡佛境. 九佛功德自在者

顯能化之德. 覺悟滿念者普應群機. 隨順者

一根緣相順. 二令機入法. 十佛國土海. 唯

佛慧境故離世間也. 頌中有十. 各頌一法.

初中初半頌藏. 後半頌化衆生. 亦可通頌.

二中三句頌前法. 下句結人. 三中初句頌

解衆生也. 疑地枯林頌性欲也. 餘頌方便.

及結人得法. 四中初句頌分別. 次句頌義.

次句釋疑. 疑云何故一音能演多法. 釋云遍

故. 下句結. 勝勇是精進也. 五中初半頌觀

察. 譯智觀納法名入佛毛等. 下半頌慈念.

及結名. 六9中初句頌魔事. 次二句頌超出.

下句結. 七初半頌由念佛故得智. 滅癡離

染因也. 後半離染果. 及結名. 八中初句頌

十方諸佛. 次句頌念充滿. 以滿其念故. 後

經數: 一七三三

經名: 華嚴經探玄記卷第二

頁數: 一四○

上              欄

半明滿念益. 及結名. 幢猶輪也. 九中初句

頌佛功德自在. 次句頌覺悟及念隨順. 下半

頌充滿及結. 十中初句頌離世間. 以是土

海故. 次句頌境界. 次句明離世因. 以世間

相盡. 土海無可超故云無高心. 謂無分別.

下結名  第七化樂天衆有十. 初以緣起無

作分別諸法. 二有三釋. 一云觀三有二我

之實性故. 一云一切有者理有也. 我者情計

也. 情理不二故云眞實. 佛性論云. 眞諦無

人法故不有. 顯二空故不無. 又人法無不

無. 二空有不有. 於俗諦分別性故不有. 依

他性故不無. 又分別不定無. 依他不定有.

是故二諦俱離有無也. 又辨中邊論(云云). 又

云佛雖現有. 然於有心佛不得. 以有卽眞

1實是無有故. 云觀一切有眞實. 佛雖現我.

2然我心佛不得. 以我卽眞而是無我故.

云觀我眞實. 偈中存後釋. 三能滅衆生愚

癡之慧. 圓滿在於佛果故. 四圓音普悅起

彼勇修. 五十蓮華藏微塵數相海故云具足

無盡. 如相海品說. 好功德者是小相. 如小相

功德品說. 六三世劫事在佛智中照不雜亂.

故云次第. 3此偏約過去. 偈中具也. 七福智

無涯利益衆生. 又長衆生無邊福智. 下偈順

初釋. 八緣起事身同4法性普遍. 無□者5有

七. 一質不□身. 二身不□質. 三遍不□

隱. 謂機不惑處. 雖遍而隱. 四滿不□分. 謂

應機現長短. 而不□滿虛空. 五坐不□行

等. 六一不□多. 謂諸方現多而□卽一. 七

理不□事. 謂空界者界猶性也. 卽性空理

中              欄

跏坐是事. 緣起融通故無□. 餘諸根等準之.

九業行緣起巧爲機現名方便. 無盡是機所

緣故. 復云境. 十一切衆生善惡因果. 同在

法界而無來去故. 云等觀. 頌中十各頌一.

初中化有三義. 一化起所依. 二顯化無體.

三化現似有. 初半偈頌初義. 謂上句頌一切

法卽所依也. 下句頌分別化卽所起也. 次

句頌無體. 下句頌現有. 謂佛與衆生互爲

緣起故也. 二中初半頌觀一切有及我. 謂俱

無所有. 後半頌眞實. 及結人也. 三中初半

頌離癡. 後半頌慧滿. 及結名. 力是天名. 四

初半頌佛音. 下半頌發起喜勇. 及結. 五初

半頌佛相好. 後半頌無盡. 及結. 六初半頌

過去無量劫等. 後半頌智6慧憶念. 七初半

頌種種功德智慧體. 後半正頌福智及結.

餘略不頌. 結中淨知見旣是淨. 光勝天何故

名如來者以此天等卽是佛故. 如上辨. 八

頌空界坐要無中. 前長行明果用. 此中頌

彼因行. 謂初句時多. 次德滿. 次勇修. 下結名.

九初半頌方便境. 後半頌無盡力及結. 謂

能現法之力周普故云無盡. 十初半頌衆生

業行苦樂. 次句頌等觀. 下句結照是華光

也. 又亦可此頌第九門前頌第十. 思之可

見  第八兜率天衆有八. 初爲機現世名

爲成就. 隨欲說法名轉法輪. 二慧光照眞

空. 又空體也. 淨德也. 光用也. 三無□願海與

物同體故云入. 自性離相故云寂靜. 四約

遮十相俱無名無量無相. 約表□沙性德

名無量無相. 令諸衆生觀察修行滅惑業

下              欄

障名爲觀行. 五佛境有二. 一分齊. 二所證

超踊有二. 一過凡小. 二越思議. 覺力有二.

一證理. 二照機. 六以佛功德熏習衆生.

名喜修習. 令發心不退故. 云不壞菩提心

也. 七量智調機. 八中初無盡緣起. 次速歸

眞性. 亦是□法擬機7後入機正現. 又無邊

心海根器也. 念念□向無問欲樂也. 隨器普

現佛能應現也. 頌中順後釋. 頌中少非次. 初

中初句法輪體. 次句所爲. 次句正8輪. 下句

結勝. 又初半頌成就. 後半頌轉法輪. 二超

頌第三法門. 初半頌廣願海. 後半頌入衆

生寂靜. 諸法方便是也. 勝是天名. 三[&FFFF]#頌第

二法門. 初半頌虛空界. 後半頌淨光. 四中

初半觀所爲也. 次句頌無量無相. 卽觀境也.

下句頌觀行成也. 五超頌第七諸佛調伏

衆生方便法門. 六[&FFFF]#頌第五法門. 初半頌

佛境超踊. 後半頌覺力. 又釋亦可前頌五

此頌七. 如文可知. 七9中初半頌喜修集.

次句頌菩提心. 下句頌不可壞. 八中初半

頌無邊心海. 謂佛子是念念. □向有三義.

一雲集義. 二向佛興供. 三向佛聽法. 如經

悉來集故供養故聽法故. 下句頌隨器普現

第九夜摩天有十. 初令衆生離世憂惱

向出世順體之善. 又法身斷德名離憂. 敎

衆生淨道名向善根. 二所緣分齊各非一

故. 三中初大智離過不住生死. 次大悲攝

生不住涅槃. 又由具大悲救生. 令離苦

患. 頌中順後釋. 四了信等善根差別無邊.

卽根行稠林也. 又知一根中有一切根. 相卽